**Výbor Národnej rady Slovenskej republiky**

**pre sociálne veci**

Číslo: CRD-1583/2013  **22**. schôdza výboru

**72**

**Uznesenie**

**Výboru Národnej rady Slovenskej republiky**

**pre sociálne veci**

**z 10. októbra 2013**

k vládnemu návrhu zákonao pomoci v hmotnej núdzi a o zmene a doplnení niektorých zákonov (tlač 648)

**Výbor Národnej rady Slovenskej republiky pre sociálne veci**

**po prerokovaní**

1. **súhlasí**

s vládnym návrhom zákona o pomoci v hmotnej núdzi a o zmene a doplnení niektorých zákonov (tlač 648);

1. **odporúča**

**Národnej rade Slovenskej republiky**

vládny návrh zákona o  pomoci v hmotnej núdzi a o zmene a doplnení niektorých zákonov (tlač 648) s pozmeňujúcimi a doplňujúcimi návrhmi, ktoré tvoria prílohu tohto uznesenia **schváliť**;

1. **ukladá**

**predsedovi výboru,**

aby výsledky rokovania Výboru Národnej rady Slovenskej republiky pre sociálne veci v druhom čítaní spolu s výsledkami rokovania ostatných výborov Národnej rady Slovenskej republiky spracoval spoločne so spravodajcom výboru do písomnej spoločnej správy výborov Národnej rady Slovenskej republiky a zaujal stanovisko výboru v súlade s § 79 ods. 1 a ods. 4 písm. c) a d) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších a predložil ju na schválenie Výboru Národnej rady Slovenskej republiky pre sociálne veci ako gestorskému výboru.

**Ján Podmanický**

**predseda výboru**

**overovatelia výboru:**

**Monika Gibalová**

**Jana Vaľová**

**Výbor Národnej rady Slovenskej republiky**

**pre sociálne veci**

Príloha k uzneseniu č. 72

**Pozmeňujúce a doplňujúce návrhy**

k vládnemu návrhu zákonao pomoci v hmotnej núdzi a o zmene a doplnení niektorých zákonov (tlač 648)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V čl. I**

1. V § 2 ods. 3 sa za slovo „Príjemca“ vkladajú slová „na účely tohto zákona“.

Spresnenie sa navrhuje z dôvodu, že príjemca v celom zákone je len vo vzťahu k pomoci v hmotnej núdzi a osobitnému príspevku a nie k jednorazovej dávke.

1. V § 3 ods. 7 sa slová „ je možné“ nahrádzajú slovom „možno“.

Ide o zjednotenie úpravy.

1. V § 4 ods. 3 písm. d) za slová „vyplatená v“ sa vkladá slovo „inom“.

Ide o spresnenie znenia vzhľadom na to, že aj SR je členským štátom EÚ.

1. V § 6  písm. c) sa slovo „dôchodok“ nahrádza slovom „dôchodky“.

Navrhuje sa úprava do množného čísla z dôvodu vecného rozsahu dôchodkových dávok zo starobného dôchodkového sporenia.

1. V § 7 ods. 2 písmeno e) znie:

„e) sa osobne, každodenne a riadne stará o fyzickú osobu s ťažkým zdravotným postihnutím odkázanú na opatrovanie,26)“.

Ide o legislatívno-technickú úpravu.

1. V § 7 ods. 3 sa slovo „predajom“ nahrádza slovami „predajom majetku“.

Ide o legislatívno-technickú úpravu.

1. V § 10 ods. 3 v úvodnej vete sa slová „Dávka podľa odseku 2 sa znižuje o sumu 61,60 eura za každého plnoletého člena domácnosti, ktorý nie je v právnom vzťahu, ktorý zakladá nárok na príjem zo závislej činnosti,12)“ nahrádzajú slovami „Ak v odsekoch 5 a 6 nie je ustanovené inak, dávka podľa odseku 2 sa znižuje o sumu 61,60 eura za každého plnoletého člena domácnosti, ktorý nie je v právnom vzťahu, ktorý zakladá nárok na príjem zo závislej činnosti,12) dohodnutom v rozsahu najmenej 32 hodín mesačne“.
2. V § 10 sa za odsek 4 vkladá nový odsek 5, ktorý znie:

„(5) Ak je člen domácnosti v právnom vzťahu, ktorý zakladá nárok na príjem zo závislej činnosti,12) dohodnutom v rozsahu menšom ako 32 hodín mesačne, mesačný rozsah hodín vykonávania menších obecných služieb, dobrovoľníckej činnosti alebo prác podľa odseku 3 písm. c) sa určí ako rozdiel medzi dohodnutým rozsahom z tohto právneho vzťahu a 32 hodinami mesačne.“.

Doterajšie odseky 5 až 10 sa označujú ako odseky 6 až 11.

1. V § 10 ods. 5 (novooznačenom odseku 6) sa za slovom „domácnosti“ vypúšťajú slová „podľa odseku 3“.
2. V § 10 ods. 7 písm. e) (novooznačenom odseku 8) sa slová „odseku 10“ nahrádzajú slovami „odseku 11“.
3. V § 10 ods. 9 a 10 (novooznačených odsekoch 10 a 11) sa slová „odseku 8“ nahrádzajú slovami „odseku 9“.

**Odôvodnenie k bodom 7 až 11**

Návrh sleduje rovnaké postavenie občana, ktorý je zamestnaný, resp. vykonáva prácu na základe dohôd mimo pracovného pomeru s rozsahom viac ako 32 hodín mesačne,  občana, ktorý vykonáva prácu v rozsahu menšom ako 32 hodín mesačne a občana, ktorý nevykonáva žiadnu pracovnú aktivitu. Navrhuje sa, aby občanovi, ktorý pracuje v rozsahu menšom ako 32 hodín mesačne, bol krátený mesačný rozsah výkonu menších obecných služieb, dobrovoľníckych prác, alebo prác pri mimoriadnych situáciách o tento mesačný rozsah pracovnej činnosti.

1. V § 13 ods. 3 písmeno a) znie:

„a) zákonný zástupca dieťaťa nedbá o riadne plnenie povinnej školskej dochádzky dieťaťa a z toho dôvodu bol určený osobitný príjemca prídavku na dieťa42),“.

Druhý bod sa navrhuje vypustiť z dôvodu, že zákon č. 600/2003 Z. z. o prídavku na dieťa neumožňuje odňať prídavok na dieťa, ak zákonný zástupca nedbá o riadne plnenie povinnej školskej dochádzky.

1. V  § 14 ods. 4 písmeno a) znie:

„a) zariadení podporovaného bývania, zariadení pre seniorov, domove sociálnych služieb alebo špecializovanom zariadení, ak sa v nich poskytuje sociálna služba plnoletej fyzickej osobe celoročnou pobytovou formou, v útulku, domove na polceste, zariadení núdzového bývania alebo v krízovom stredisku alebo“.

Poznámka pod čiarou k odkazu 46 sa vypúšťa.

V súvislosti s navrhovaným vypustením poznámky pod čiarou je potrebné vykonať prečíslovanie nasledujúcich odkazov na poznámky pod čiarou.

Návrhom sa navrhuje rozšíriť možnosť poskytovania príspevku na bývanie do ďalších typov zariadení sociálnych služieb a to do zariadenia podporovaného bývania, zariadenia pre seniorov, domovu sociálnych služieb a špecializovaného zariadenia. Ide o zariadenia , ktoré poskytujú bývanie v obytnej miestnosti alebo v jej časti s príslušenstvom, užívanie spoločných priestorov a poskytovanie vecných plnení spojených s ubytovaním.

1. V § 16 ods. 1 písm. a) sa slovo „jeho“ nahrádza slovom „jej“ a v písm. b) sa slová “alebo obdobného“ nahrádzajú slovami „alebo pred vznikom obdobného“.

Ide o spresnenie ustanovenia.

1. V § 23 ods. 4 sa slovo „pominuli“ nahrádza slovom „odpadli“.

Navrhuje sa terminologické spresnenie.

1. V § 26 ods. 1 písm. a) sa za text v zátvorke vkladajú slová „podľa osobitného predpisu50)“.

Poznámka pod čiarou k odkazu 50 znie:

„50) Zákon č. 543/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov.“.

V tejto súvislosti sa vykoná prečíslovanie odkazov a poznámok pod čiarou.

Doplnenie sa navrhuje z dôvodu spresnenia úpravy pôsobnosti ústredia.

1. V § 31 ods. 1 sa slová „a výkonu“ nahrádzajú slovami „a na účely výkonu“.

Ide o spresnenie ustanovenia.

1. V § 31 odsek 5 znie:

„(5) Ústredie a úrad na účely rozhodovania o pomoci v hmotnej núdzi, obec na účely rozhodovania o jednorazovej dávke a na účely výkonu menších obecných služieb alebo prác podľa § 10 ods. 3 písm. c) a osobitný príjemca na účely výkonu svojej funkcie môžu získavať osobné údaje bez súhlasu dotknutej osoby kopírovaním, skenovaním alebo iným zaznamenávaním úradných dokladov na nosič informácií.“.

Ide o úpravu poradia príslušných orgánov rovnako ako je uvedená v odseku 4.

1. V celom texte zákona sa slová „pre vznik nároku“, nahrádzajú slovami „na vznik nároku“, slová „pre rozhodnutie“, sa nahrádzajú slovami „na rozhodnutie“ a slová „pre posúdenie“ sa nahrádzajú slovami „na posúdenie“.

Ide o jazykovú úpravu.

**K čl. II**

1. V 3. bode § 96a sa slovo „ustanovenia“ nahrádza slovom „ ustanovenie“.

Predložený návrh obsahuje jedno prechodné ustanovenie.